Mick Taylor
Michael Kevin Taylor (sündinud 17. jaanuaril 1949 Welwyn Garden Citys) on inglise muusik. Ta on tuntud John Mayall's Bluesbreakersi (1966–1969) ja The Rolling Stonesi (1969–1974) liikmena. Pärast Rolling Stonesist lahkumist on Taylor välja andnud mitu sooloalbumit ja teinud koostööd paljude teiste artistidega. Ajakirja Rolling Stone 2012. aasta läbi aegade parimate kitarristide edetabelis oli Taylor 37. kohal. 1989. aastal võeti Taylor The Rolling Stonesi liikmena vastu Rock'n'rolli Kuulsuste Halli.